ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_\_\_\_ \_\_\_\_\_\_\_ -ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒՆՎԱՐԻ 19-Ի N 10-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

N \_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2012 թվականի հունվարի 19-ի «Զինծառայողներին և նրանց ընտանիքների անդամներին տրվող ամենամսյա պարգևավճարի չափերը՝ ըստ պարգևավճար ստանալու իրավունք ունեցող անձանց կատեգորիաների, պարգևավճար նշանակելու և վճարելու կարգը սահմանելու մասին» N 10-Ն որոշման (այսուհետ՝ որոշում) մեջ կատարել հետևյալ փոփոխությունները.

1) որոշման նախաբանում ««Զինծառայողների և նրանց ընտանիքների անդամների սոցիալական ապահովության մասին» Լեռնային Ղարաբաղի Հանրապետության օրենքի 341-րդ, «Հայրենական մեծ պատերազմի վետերանների մասին» Լեռնային Ղարաբաղի Հանրապետության օրենքի 4‑րդ հոդվածների համաձայն» բառերը փոխարինել «Հիմք ընդունելով «Զինվորական ծառայության և զինծառայողի կարգավիճակի մասին» օրենքի 70-րդ հոդվածի 7-րդ մասը, «Հայրենական մեծ պատերազմի վետերանների մասին» օրենքի 4‑րդ հոդվածը» բառերով.

2) որոշման 1.1-ին կետում «օրենքի» բառից առաջ հանել «Արցախի Հանրապետության» բառերը, իսկ ««Զինծառայողների և նրանց ընտանիքների անդամների սոցիալական ապահովության մասին» Լեռնային Ղարաբաղի Հանրապետության» բառերը փոխարինել ««Զինվորական ծառայության և զինծառայողի կարգավիճակի մասին»» բառերով.

3) որոշման 2-րդ կետի 3-րդ ենթակետում և որոշմամբ հաստատված N 1 հավելվածի 2-րդ կետի 1-ին ենթակետում «Արցախի Հանրապետության աշխատանքի, սոցիալական հարցերի և վերաբնակեցման» բառերը փոխարինել «Արցախի Հանրապետության սոցիալական զարգացման և միգրացիայի» բառերով.

4) որոշման 3-րդ կետի 1-ին ենթակետում «Հայաստանի Հանրապետության կառավարության 2011 թվականի մայիսի 5-ի N 668-Ն» բառերը փոխարինել «Հայաստանի Հանրապետության կառավարության 2021 թվականի փետրվարի 4-ի N 141-Ն» բառերով.

5) որոշմամբ հաստատված N 1 հավելվածի՝

ա. 2-րդ կետի 1-ին ենթակետում «սոցիալական ապահովության պետական» բառերը փոխարինել «աշխատակազմի «Միասնական սոցիալական ծառայություն»» բառերով,

բ. 7-րդ կետի 1-ին և 2-րդ ենթակետերում «23 տարին» բառերը փոխարինել «26 տարին» բառերով,

գ. 11-րդ կետում «դրամական օգնություն» բառերը փոխարիննել «պարգևավճար» բառով.

6) որոշմամբ հաստատված N 1 հավելվածի 15-րդ կետում, որոշմամբ հաստատված N 3 հավելվածում «օրենքի» բառից առաջ «Լեռնային Ղարաբաղի Հանրապետության» բառերը հանել:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| «Հաստատում եմ» |    |
|     |     |
| ԱՐՑԱԽԻ ՀԱՆՐԱՊԵՏՈՒԹՅԱՆՆԱԽԱԳԱՀ |  Ա. ՀԱՐՈՒԹՅՈՒՆՅԱՆ |

2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒՆՎԱՐԻ 19-Ի N 10-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը պայմանավորված է Արցախի Հանրապետության կառավարության 2012 թվականի հունվարի 19-ի «Զինծառայողներին և նրանց ընտանիքների անդամներին տրվող ամենամսյա պարգևավճարի չափերը՝ ըստ պարգևավճար ստանալու իրավունք ունեցող անձանց կատեգորիաների, պարգևավճար նշանակելու և վճարելու կարգը սահմանելու մասին» N 10-Ն որոշման դրույթները «Զինվորական ծառայության և զինծառայողի կարգավիճակի մասին» օրենքի դրույթներին համապատասխանեցնելու անհրաժեշտությամբ:

2. Առկա իրավիճակը

Արցախի Հանրապետության կառավարության 2012 թվականի հունվարի 19-ի N 10 որոշման համաձայն՝ կերակրողին կորցնելու պարգևավճարի իրավունքը առկա (ցերեկային) ուսուցմամբ ուսանողի պարագայում պահպանվում է մինչև նրա մինչև 23 տարեկանը լրանալը: «Զինվորական ծառայության և զինծառայողի կարգավիճակի մասին մասին» օրենքում կատարված փոփոխությունների համաձայն՝ կերակրողին կորցնելու զինվորական կենսաթոշակի իրավունքը առկա (ցերեկային) ուսուցմամբ ուսանողի պարագայում պահպանվում է մինչև ոչ թե նրա մինչև 23 տարեկանը լրանալը, այլ մինչև 26 տարեկանը լրանալը:

3. Կարգավորման նպատակները

Նախագծով առաջարկվում է Արցախի Հանրապետության կառավարության 2012 թվականի հունվարի 19-ի N 10-Ն որոշման դրույթները համապատասխանեցնել «Զինվորական ծառայության և զինծառայողի կարգավիճակի մասին մասին» օրենքի դրույթներին:

 4. Ակնկալվող արդյունքը

Նախագծի ընդունման դեպքում կիրականացվի սույն հիմնավորման 3-րդ կետում նշված նպատակը:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

 ՆԱԽԱՐԱՐ Ա. ՊԵՏՐՈՍՅԱՆ